

**Republika e Kosovës**

**Republika Kosovo - Republic of Kosovo**

***Qeveria – Vlada - Government***

Ministria e Bujqësisë, Pylltarisë dhe Zhvillimit Rural

Ministarstvo Poljoprivrede, Šumarstva i Ruralnog Razvoja

Ministry of Agriculture, Forestry and Rural Development

***Agjencia për Zhvillimin e Bujqësisë / Agencija za Razvoj Poloprivrede /***

***Agriculture Development Agency***

**THIRRJE PËR APLIKIM**

**Për Pagesa Direkte për qumësht/litër sipas kategorive të cilësisë, therrjet e raportuara të gjedhit, viçat për majmëri dhe akuakulturë për gjashtëmujorin e parë 2022**

Ministria e Bujqësisë, Pylltarisë dhe Zhvillimit Rural do të vazhdoj të mbështesë sektorin e blegtorisë përmes pagesave direkte për qumësht/litër, therrjet e raportuara të gjedhit, viçat për majmëri dhe akuakulturë.

**KRITERET QË DUHET T’I PLOTËSOJNË FERMERËT / APLIKUESIT që aplikojnë për Pagesa Direkte – qumësht sipas kategorive të cilësisë:**

* Të jenë shtetas të Republikës së Kosovës;
* Kafshët duhet të jenë të identifikuara dhe të regjistruara në sistemin e Identifikimit dhe Regjistrimit të kafshëve në AUV, numri i kafshëve në fermë dhe në bazën e të dhënave duhet të jetë i përditësuar;
* Të kenë kontratë, të vërtetuar nga noteri për shitjen e qumështit në ndonjërën nga qumështoret e licencuara në Kosovë ose me ndonjërën nga pikat e grumbullimit të qumështit të regjistruara si biznese dhe të cilat kanë kontratë me ndonjërën qumështore të licencuar;
* Të ofrojnë dëshmi të lëshuar nga laboratori i AUV-së për cilësinë e qumështit të dorëzuar në qumështore ose pikën e grumbullimit të qumështit, e cila është e regjistruar si biznes dhe ka kontratë me ndonjërën qumështore të licencuar. I pranueshëm për pagese është qumështi i kategorive: Klasa Ekstra, Klasa I-rë dhe Klasa II-të;
* Të dorëzojnë së paku 3000 litra qumësht për 6 (gjashtë) muaj (sipas gjashtëmujorëve të vitit kalendarik)**;**
* Të ofrojnë dëshmi për sasinë mujore të qumështit të shitur (dorëzuar) në ndonjërën nga qumështoret e licencuara në Kosovë ose në ndonjërën nga pikat e grumbullimit të qumështit të regjistruara si biznese dhe të cilat kanë kontratë me ndonjërën qumështore të licencuar;
* Të ofrojë dëshmi bankare për sasinë mujoretë qumështit të shitur (dorëzuar).

 **DOKUMENTACIONI I NEVOJSHËM:**

* Kopja e certifikatës së regjistrimit të biznesit - ARBK (vetëm për persona juridikë),;
* Dëshmia për obligimet e kryera ndaj ATK-së (vetëm per personat juridik);
* Konfirmimi nga banka për xhirollogarinë bankare të aplikuesit (vetëm per personat juridik);
* Kopja e letërnjoftimit të Republikës së Kosovës, e aplikuesit / pronarit te biznesit (vetëm per personat juridik);
* Kopja e listës së verifikimit të kafshëve: gjedhët, dhentë dhe dhitë, të lëshuar nga sektori për Identifikim dhe Regjistrim (I & R) në kuadër të AUV;
* Kopja e kontratës, e vërtetuar nga noteri, për furnizim me qumësht, të lëshuar nga qumështoret e licencuara në Kosovë ose nga pikat e grumbullimit të qumështit të regjistruara si biznese dhe të cilat kanë kontratë me ndonjërën qumështore të licencuar;
* Dëshmia për sasinë e qumështit të dorëzuar në qumështore ose në pikën e grumbullimit të qumështit të regjistruara si biznes dhe e cila ka kontratë me ndonjërën qumështore të licencuar;
* Kopja certifikatës se regjistrimit te biznesit të pikës grumbulluese dhe kopja e kontratës, e vërtetuar nga noteri, të pikës grumbulluese me ndonjërën nga qumështoret e licencuara;
* Dëshmia e pagesës nga banka për sasinë e qumështit të shitur (dorëzuar);
* Dëshmia për pjesëmarrjen në projektin “Transparenca dhe neutraliteti i marrjes së mostrave të qumështit” (e lëshuar nga Projekti “Transparenca dhe neutraliteti i marrjes së mostrave të qumështit”).

**Mënyra subvencionimit:**

* Subvencionimi do të bëhet për litër të qumështit të dorëzuar, sipas kategorive:
1. **Ekstra klasë = 0.07 €**
2. **Klasa e Parë = 0.04 €**
3. **Klasa e Dytë = 0.02 €**

**KRITERET QË DUHET T’I PLOTËSOJNË APLIKUESIT / THERTORET që aplikojnë për Pagesa Direkte – therrjet e raportuara të gjedhit:**

* Të jenë shtetas të Republikës së Kosovës;
* Të jenë të licencuara/aprovuara me vendim nga AUV për kategoritë të sigurisë A, B, C dhe D;
* Të raportojnë therjet në bazën e të dhënave në Sektorin e Identifikimit dhe Regjistrimit në AUV, sipas dinamikës së paraparë të thertores;
* Trupi i therur i kafshës/gjedhit duhet te kontrollohet dhe dëshmohet me vërtetim nga veterineri përgjegjës i autorizuar nga AUV;
* Gjedhet duhet të jenë të matrikuluara me matrikulë të Republikës së Kosovës.

**DOKUMENTACIONI I NEVOJSHËM:**

* Kopja e certifikatës së regjistrimit të biznesit - ARBK (vetëm për persona juridikë),;
* Dëshmia për obligimet e kryera ndaj ATK-së (vetëm per personat juridik);
* Konfirmimi nga banka për xhirollogarinë bankare të aplikuesit (vetëm per personat juridik);
* Kopja e letërnjoftimit të Republikës së Kosovës, e aplikuesit / pronarit te biznesit (vetëm per personat juridik);
* Regjistri i kafshëve të therura, i lëshuar nga baza e të dhënave të sektorit të Identifikimit dhe Regjistrimit - AUV, të dëshmuar me pasaportën e kafshës së therur;
* Vertetimi-dëshmia e lëshuar nga veterineri përgjegjës i autorizuar nga AUV per realizimin e kontrollit te trupit te therur te kafshes/gjedhit.

**Mënyra e subvencionimit:**

* Subvencionimi bëhet për krerë gjedhi të therur të raportuar në vlerë prej **50 €/krerë.**
* Pagesës në vlerë prej **50 €/krerë** u bëhet thertoreve përfituese.

**KRITERET QË DUHET TË PLOTËSOJNË FERMERËT / APLIKUESIT që aplikojnë për Pagesa Direkte – Akuakulturë:**

* Të jenë shtetas të Republikës së Kosovës;
* Të shesin së paku 2500 kg peshk te fresket (peshku i gjalle, peshku i pastruar refuz, peshku i mbytur dhe i ftohur në temperatur +5°C i paketuar ne vakum) brenda gjashtë (6) muajve, në Republikën e Kosovës ose jasht vendit (eksport);
* Llojet e pranueshme të peshkut janë: Trofta dhe Krapi;
* Të jenë të licencuar nga MBPZHR për zhvillimin e aktiviteteve në akuakulturë;
* Të jenë të regjistruar në AUV.

**DOKUMENTACIONI I NEVOJSHËM**;

* Kopja e certifikatës së regjistrimit të biznesit - ARBK (vetëm për persona juridikë);
* Dëshmia për obligimet e kryera ndaj ATK-së (vetëm per personat juridik);
* Konfirmimi nga banka për xhirollogarinë bankare të aplikuesit (vetëm per personat juridik);
* Kopja e letërnjoftimit të Republikës së Kosovës, e aplikuesit / pronarit te biznesit (vetëm per personat juridik);
* Certifikata veterinare - shëndetësore e lëshuar nga Praktikat Veterinare të licencuara nga AUV;
* Dëshmi për sasinë dhe vendin e origjinës së ushqimit për peshk;
* Dëshmi nga ATK, për sasinë e shitur të peshkut te fresket (peshku i gjalle, peshku i pastruar refuz, peshku i mbytur dhe i ftohur ne temp +5°C i paketuar në vakum).

**Mënyra e subvencionimit:**

* Subvencionimi do të bëhet për kg të peshkut të shitur, në vlerë prej **0.20 €/kg;**
* Do të mbështeten (subvencionohen) të gjithë fermat - pronarët e hurdhave të peshkut që shesin së paku **2500 kg/peshk** te fresket (peshku i gjalle, peshku i pastruar refuz, peshku i mbytur dhe i ftohur ne temp +5°C i paketuar në vakum) brenda gjashtë muajve, në Republikën e Kosovës ose jasht vendit (eksport).

**KRITERET QË DUHET TË PLOTËSOJNË FERMERËT / APLIKUESIT që aplikojnë për Pagesa Direkte – viça për majmëri:**

* Të jenë shtetas të Republikës së Kosovës;
* Të mbarështojnë së paku 10 krerë viça për majmëri (meshkuj dhe femra) gjatë vitit kalendarik;
* Në kohën/ditën e aplikimit, mosha e viçave për majmëri duhet me qen nga 6 - 14 muaj;
* Viçat për majmeri duhet të jenë të matrikuluara me matrikulë të Republikës së Kosovës;
* Viçat për majmeri duhet të jenë të identifikuara dhe të regjistruara në sistemin e Identifikimit dhe Regjistrimit të kafshëve në AUV;
* Numri i viçave për majmeri në fermë dhe në bazën e të dhënave duhet të jetë i përditësuar.

 **DOKUMENTAIONI I NEVOJSHËM:**

* Kopja e certifikatës së regjistrimit të biznesit - ARBK (vetëm për persona juridikë),;
* Dëshmia për obligimet e kryera ndaj ATK-së (vetëm per personat juridik);
* Konfirmimi nga banka për xhirollogarinë bankare të aplikuesit (vetëm per personat juridik);
* Kopja e letërnjoftimit të Republikës së Kosovës, e aplikuesit / pronarit te biznesit (vetëm per personat juridik);
* Regjistri për vitin 2022,i lëshuar nga Praktikat veterinare të kontraktura nga AUV, duke u bazuar në të dhënat e sistemit të Identifikimit dhe Regjistrimit të kafshëve në AUV, i cili duhet të jetë i nënshkruar dhe i vulosur në të gjitha fletët/faqet.

**Mënyra e subvencionimit:**

* Subvencionimi do të bëhet për krerë/viça për majmëri, në vlerë prej 10 €/krerë;
* Përfitues do të jenë fermerët-subjektet, të cilët mbarështojnë së paku 10 krerë viça për majmëri gjatë vitit kalendarik dhe që i plotësojnë kriteret e parashtruara sipas këtij programi;
* Subvencionimi do të bëhet për krerë;
* Realizimi i pagesave direkte per viçat për majmëri do të behet pas hartimit të listave përfundimtare të përfituesve të verifikuar nga inspektoret e AZhB-së.

**Mënyra e aplikimit:**

* Subvencionimi do të bëhet për krerë -viça për majmeri, në vlerë prej **25**  **€/krerë**;
* Përfitues do të jenë fermerët/subjektet të cilët mbarështojnë së paku paku 10 krerë viça për majmeri gjatë vitit kalendarik dhe që i plotësojnë kriteret e parashtruara sipas këtij programi.

**Periudha e aplikimit:**

**Afati i aplikimit fillon nga data 20.07.2022 dhe mbaron me datë 19.08.2022 ora 16:00**